Говор директора на додели диплома

Поштоване колеге, поштовани матуранти , поштовани успешни ученици,

Пре свега , желим да свим матурантима честитам успешан завршетак средње школе, а свим професорима захвалим на труду који су уложили у току вашег школовања.

Данас су са нама и ученици који су на такмичењима постигли изузетне резултате , и ученици који су својим учешћем у ваннаставним активностима, пројектима школе и на различитим конкурсима на најбољи начин презентовали своју школу и град...Честитам вама и вашим професорима на успесима које сте остварили у конкуренцији најбољих у Србији.

Сви ви заједно сте оно најбоље што школа има у овом тренутку и што ову школу чини посебном!Зато је овај дан један од најважнијих дана за нашу школу у току школске године **.**

Данас свако од нас, које , бар мало учествовао у вашем одрастању и образовању , осећа понос за сваког од вас!Поносни су и ваши родитељи , који су бринули, подржавали вас и, прошли кроз ваше одрастање!

Ваши професори су вам помагали у потрази за знањем ,некада били строги, некада благи, али увек са једним циљем да вам помогну да направите праве изборе , да постанете прави људи.И мислим да су успели!

А сада, пред вама неки нови изазов, нека нова прекретница!Уверена сам да ће знање које носите из ове школе, бити предност која ће вам омогућити да упишете факултет који желите .

Који год пут да изаберете , нека буде пут који води до успеха.Не заборавите да неће увек бити лако! Али ако имате циљ, верујете и напорно радите на остварењу циља, успех неће изостати.

Успехе делите са родитељима,драгим људима, јер тек тако успех постаје већи и значајнији.

Проћиће године .Нека време избрише сва ваша незадовољства, све туге и ружне догађаје , а у сећању нека остану само лепи тренуци , који ће вас подсећати на средњу школу, другове,прве љубави, професоре...

Живите пуним плућима, и нека вам племинитост , вера у себе и у друге, буде подстицај да увек идете напред.

У име колектива Средње школе“Милоје Васић“ у своје лично име честитам на постигнутим успесима и желим вам добро здравље и дуг и срећан живот!